GiliGold/VAD_KnessetCorpus huggingface dataset:
ענת מאור: קודם כל – להשאיר את זה כך זה לעבור מקיצוניות אחת לשניה.
ענת מאור: אנחנו לא צריכים להיות חלמאים.
ענת מאור: שנית, אנחנו בכל זאת צריכים למנוע פתח לרעה.
ענת מאור: ושלישית, וזה העיקר – מה שמטריד אותנו, וזה ידוע, זה המשכורות הבלתי סבירות.
משה גפני: בחלקן, כן.
ענת מאור: לכן צריך למצוא לזה את הפתרון.
מקסים לוי: שהכסף ילך לניהול חברת הקדישא.
מקסים לוי: אל תציינו מה.
אמנון דה הרטוך: רכישת חלקת קבר בחיים אמורה לכסות את עלויות בית העלמין כולו, משום שלבית העלמין אין שום מקורות מימון אחרים.
אמנון דה הרטוך: אז ככל שכוונת הסעיף כאן לגרום לכך שלא תינתנה משכורות מהכסף הזה – ממה ישולמו המשכורות של העובדים?
משה גפני: זו חקיקה ראשית.
משה גפני: התקנות לא תעמודנה מול חקיקה ראשית.
משה גפני: הוא צודקב- 100 אחוז.
אופיר פינס-פז: בואו נדבר על התעריפים ואחר כך נחזור לסעיף הזה.
איתן כבל: סליחה, חבר הכנסת גפני – האם אתה רוצה לומר לי שחברות הקדישא בכל הארץ, עד היום הזה, משכורות העתק שיש להן זה ממכירת חלקות קבר?
יצחק סבן: למה אתה אומר את זה?
יצחק סבן: אתה לא יודע.
יצחק סבן: מה שאתה אומר לא נכון.
יצחק סבן: רוב רובן של חברות הקדישא – אין להן משכורות כאלה.
יצחק סבן: מדובר באחת או בשתיים.
אופיר פינס-פז: שהיועצת המשפטית תקבע אחוז מסוים, וזהו.
מירי פרנקל שור: לא, אני לא קובעת את האחוז, אתם קובעים.
זליג ברוורמן: בתנאי שהרשויות תיתנה את חלקן - -
משה גפני: בסדר, אז זו חקיקה ראשית.
אופיר פינס-פז: לפחות 60 אחוז לפיתוח.
משה גפני: אנחנו לא יודעים.
משה גפני: אנחנו נכנסים כאן לחקיקה ראשית.
אופיר פינס-פז: אז תביא שתי גרסאות.
משה גפני: לא, אין שתי גרסאות בעניין הזה.
משה גפני: אנחנו צריכים להגיע להסכמה.
אופיר פינס-פז: תוריד את הסעיף.
משה גפני: זו פעם ראשונה שיש בחקיקה ראשית את הניהול של חברות הקדישא.
משה גפני: המשמעות של העניין היא שאנחנו נכנסים לניהול החברות קדישא.
ענת מאור: אני מבקשת להבהיר בתקנות, לפני הורדת הסעיף, שהשר יהיה מוסמך לקבוע תקרה למשכורות.
אופיר פינס-פז: הוא קבע כבר.
ענת מאור: גג במשכורות?
משה גפני: כן, יש תקנות, כך אמר הרב ברוורמן.
ענת מאור: אני רוצה לדעת אם יהיה גג למשכורות.
משה גפני: שהשר יקבע בתקנות.
יהודית נאות: מטרת הצעת החוק הזו היא לקבוע תעריפי מקסימום לחלקת קבר.
יהודית נאות: אל תכניסו את כל הבלגן לכאן.
יהודית נאות: זו כוונת המחוקק.
משה גפני: אנחנו עוברים לסעיף 14א7.
מירי פרנקל שור: "14א7 אין בהוראות חוק זה כדי לשנות מהוראות כל חוק לגבי שירותי קבורה אלא כדי לקבוע תעריפים לרכישת חלקת קבר בחיים".
משה גפני: למען הסר ספק: את הסעיף הזה אפילו הייתי מחזק יותר.
משה גפני: יבואו ויתקפו אותי על החוק.
משה גפני: יאמרו שיש כאלה שהתכוונו דרך כל מיני סעיפים לשנות דברים.
משה גפני: אם מישהו רוצה לשנות מהסטטוס קוו הקיים בניהול חברות הקדישא, אומר הסעיף הזה שכל החוק הזה, מתחילתו ועד סופו – עוסק רק בדברים הטכניים.
ענת מאור: למרות שאנחנו רוצים לשנות אני מסכימה אתך שלא בדרך האחורית.
הלל קולין: קודם כל – אין שום הוראת חוק לנושאים שמדאיגים אותך, ולכן אם כותבים כאן שזה לא בא לשנות חוק - -
משה גפני: אז אני מבקש להוסיף: "אין בהוראות חוק זה כדי לשנות מהוראות כל חוק והנהלים הקיימים לגבי שירותי קבורה".
הלל קולין: אני הייתי מוסיף – "הוראות רשיון הקבורה".
אופיר פינס-פז: אני לא מוכן לגעת בזה.
יהודית נאות: החוק הזה עוסק במחיר, ותשתדל לעסוק רק בזה.
אופיר פינס-פז: כתובים פה דברים מפורשים, הוגנים, טהורים.
משה גפני: אני לא נכנס לעניין של רשיונות קבורה.
הלל קולין: מה שהתכוונתי להגיד זה שהוראות הניהול הפנימי נקבעו בתנאי הרשיון.
הלל קולין: הן לא נקבעו בחוק ולא בתקנות.
משה גפני: אבל תנאי הרשיון נעשו על פי תקנות של משרד הדתות.
אופיר פינס-פז: אל תתחכמו.
אופיר פינס-פז: יש פה נוסח, נוסח טוב, ואף אחד לא רוצה לעשות ניצול לרעה.
משה גפני: אף אחד מבין היושבים כאן לא מתכוון שדרך החוק הזה שמישהו יעתור לבג"ץ.
משה גפני: אני שואל אותך: אם יהיה כתוב שאין בהוראות חוק זה כדי לשנות מהוראות כל חוק או תקנות הקיימות בעניין- -
אופיר פינס-פז: וכתוב שזה רק לנושא תעריפי קבורה.
הלל קולין: זה לא יפתור את הבעיה.
אופיר פינס-פז: זו חוות דעת משפטית מפוקפקת.
אופיר פינס-פז: כתוב פה במפורש שזה רק לנושא תעריפי קבורה.
אופיר פינס-פז: אין פה מה לדבר.
משה גפני: לגבי 14א7 – אם הנוסח הזה כמות שהוא פותר את הבעיה שהעלו כולם כאן, אין צורך לשנות.
משה גפני: אם זה לא פותר את הבעיה – אני מבקש שיהיה ניסוח משפטי.
משה גפני: יכול להיות שיש דברים שהם בתקנות.
יהודית נאות: שאומרים "כחוק" זה אומר כולל חוק ותקנות.
משה גפני: אבל אני לא יודע.
מקסים לוי: יש לי הצעה לסדר.
מקסים לוי: אתה מתלבט עם עצמך.
מקסים לוי: אני מציע שנעשה הפסקה, ונבדוק את החוק – אם הוא עונה על הדרישות או לא.
משה גפני: נחזור לעניין הזה, נעבור עכשיו לתעריפים.
משה גפני: את הניסוח של 14א7 עוד לא קיבלנו.
הלל קולין: אני אומר שהחוק הזה הוא חוק מפלה, כי הוא חל רק על יהודים, לא על עדות אחרות.
הלל קולין: אני רוצה שאמנון דה הרטוך יידרש לעניין.
משה גפני: מה, זה לא חוקתי החוק הזה?
אמנון דה הרטוך: יכולה להתעורר גם שאלה כזו- מה קורה עם לא יהודים, האם להם לא תהיה מוקנית הזכות?
משה גפני: אבל זו הצעת חוק שירותי הדת היהודיים.
משה גפני: למה הם לא הולכים לבג"ץ על זה שאין להם מועצות דתיות כמו ליהודים?
משה גפני: ההערה נשמעה, ואין דיון על זה.
ענת מאור: אני רוצה להעיר שתי הערות- אנחנו לא רוצים בשום אופן סעיף 17א7 ינוצל מעבר להגנה על החוק והתקנות.
משה גפני: על דעת כל חברי הוועדה ועל דעתי: אני מודיע באופן חד משמעי- יש פה מטרה לכל חברי הוועדה, כל אחד לפי השקפת עולמו ולפי דרכו.
משה גפני: אנו רוצים להסדיר את העניין של התעריפים על רכישת חלקת קבר בחיים.
משה גפני: אין בכוונתי ובכוונת אף אחד להכניס בדלת האחורית דרך איזשהו סעיף שינוי בסטטוס קוו – לכאן או לכאן.
משה גפני: לכן ביקשתי שיהיה נוסח.
אופיר פינס-פז: כשבג"ץ מקבל פרוטוקול של ישיבה שזו מטרת המחוקק – זה ברור, אין על מה להתווכח.
אופיר פינס-פז: תצביע כבר.
משה גפני: העיר עורך הדין יערי בתחילת הישיבה, ואני חושב שצריך לקבל את זה: בעמוד הראשון, בסעיף 14א (ד): "תושב ישראל המבקש לרכוש חלקת קבר בחייו.
משה גפני: ." הוא ביקש להוסיף, ואני מציע לוועדה לקבל את זה: "תושב ישראל וגם תושב חוץ שהוא אזרח ישראל" - -
מירי פרנקל שור: לא: תושב ישראל שהוא בן זוגו של אזרח ישראלי.
אופיר פינס-פז: אנחנו עכשיו בשלב של התעריפים.
אופיר פינס-פז: גמרנו את החוק, אל תלך אחורה.
משה גפני: נעבור לתעריפים.
יהודית נאות: אנחנו לא רוצים לקרוא אותם – שיהיה מה שכתוב, ושלא יעלה על 10 אלף שקל.
יהודית נאות: אנחנו רוצים להצביע.
אופיר פינס-פז: ראינו את ההצעה.
אופיר פינס-פז: אני רוצה לומר על דעת חברי הכנסת יהודית נאות, מרינה סולודקין, סופה לנדבר, איתן כבל, ענת מאור וגם מקסים לוי – זה מה שעשינו עם דוד אזולאי כאשר הוא היה יושב ראש ועדת הפנים.
משה גפני: לא, אני לא אתן לך לחזור על השקר הזה.
אופיר פינס-פז: אני רוצה לומר מה עשינו – דוד אזולאי, כאשר היה יושב ראש הוועדה, לקח מומחה חיצוני.
אופיר פינס-פז: הוא הביא נתונים.
אופיר פינס-פז: קיימנו על זה 3-4 ישיבות, עם המומחה ועם אנשי חברה קדישא.
אופיר פינס-פז: בסוף החלטנו את ההחלטה הבאה: מקבלים את הנתונים של המומחה, למעט דבר אחד – קבענו תקרה של 10 אלפים שקל.
יצחק סבן: זה היה לשלושה חודשים.
אופיר פינס-פז: אמרנו שזה יהיה לשלושה חודשים כדי לראות איך הדברים קורים בפועל.
אופיר פינס-פז: אני אומר שאין שום סיבה שבאיזה שהוא מקום בארץ התעריף יהיה 10 אלף שקל.
יהודית נאות: יש שתי חלופות – האחת היא מה שכתוב.
יהודית נאות: ההצעה השניה שכל המחירים יהיו עד 10- אלפים שקל.
יצחק סבן: יש הצעה שלישית – להוסיף 20 אחוז על המחירים שבטבלה.
יצחק סבן: זו ההצעה שלי.
אופיר פינס-פז: תביא שתי גרסאות למליאה.
משה גפני: אני מציע כך: ביקשתי לשנות, שבירושלים יהיה רק תעריף אחד:
משה גפני: 12,181 ₪, יש פה שלוש הצעות שעומדות להצבעה: הצעה אחת, הצעה של חברי הכנסת אופיר פינס ויהודית נאות, אומרת שמחיר חלקת קבר בכל מקום בארץ לא יעלה על 10 אלפים שקל, לפי הטבלה.
יהודית נאות: ירושלים, חיפה והרצליה – המחיר המקסימלי יהיה 10 אלף ₪.
משה גפני: אני רק רוצה לומר שלגבי הרצליה בדקתי מדוע היתה קפיצה כזו בתעריף, ויש לזה הצדקה כלכלית אמיתית.
משה גפני: הצעה שניה אומרת שבכל ישוב יהיה תעריף אחד.
משה גפני: זאת אומרת – אני בא להשוות את הנושא שבירושלים יהיה תעריף אחיד, הנמוך מבין שניהם – 12,181 ₪.
משה גפני: הטבלה, כפי שהוגשה על ידי אילן אורן ואושרה על ידי מנכ"ל משרד הדתות – זו ההצעה השניה.
מירי פרנקל שור: יש פה תעריפים זהים.
מירי פרנקל שור: אפשר לצמצם את הבעיה.
מירי פרנקל שור: יש הבדל לגבי ירושלים, תל אביב וחיפה, אבל יש ערים שבהם התעריפים זהים.
משה גפני: אתם מסכימים שהיא תכין להדפסה את הדברים שאין בהם מחלוקת, ובהם לא תהינה הצעות לסדר?
משה גפני: היא אומרת שיש דברים חופפים.
אופיר פינס-פז: אני לא מוכן שאזרח במדינת ישראל ישלם יותר מ- 10 אלף שקל.
משה גפני: ההצעה השלישית – של חבר הכנסת יצחק סבן.
משה גפני: הוא מבקש להוסיף על התעריפים הקיימים 20 אחוז.
יצחק סבן: אני רוצה להסביר מדוע – זאת משום שהמקדם שקבע אילן אורן היה 3,7, וזה לא נכון, כי נמצאו מקומות אחרים שזה יותר.
יצחק סבן: לכן צריך להעלות את זה.
מקסים לוי: למה בירושלים יותר?
מקסים לוי: בגלל שזו אדמה סלעית וצריך לחפור.
משה גפני: אני מציע שאנחנו נקיים הצבעה על שלושת הדברים יחד.
משה גפני: אני מבקש שתובאנה שלושת הגרסאות למליאה, והמליאה תחליט.
משה גפני: מי בעד ההצעה הזו?
ענת מאור: אני רוצה הצעה נגדית.
ענת מאור: לדעתי זה מוסכם שיפסיקו את כל הפירוט - - לדעתי אנחנו עושים טעות.
ענת מאור: כל דבר צריך לעשות עם התנגשויות?
ענת מאור: לכן – 11 אלף שקל מקסימום, ושתהיה הצעה אחת, וכל האחרות תוסרנה.
ענת מאור: עשו פה עבודה טובה, עובדים על החוק שנתיים.
ענת מאור: למה צריך לעשות דברים מיותרים?
אמנון דה הרטוך: אני רוצה לומר שקביעת תעריפים שאינה מתיישבת עם קביעתו של אורן יכולה להימצא סותרת את כבוד יסוד: חוק האדם.
יהודית נאות: אני רוצה להעיר שבחיפה מדובר בבית העלמין הישן, לא החדש, כי זה לא תעריפים לחדש.
יהודית נאות: בחדש זה צריך לרדת לפחות לרבע.
נסים זאב: מי שחושב שהתעריף הזה הוא נכון – טועה.
נסים זאב: היום אין קבר בחיים בירושלים בפחות מ- 5,000 דולר.
נסים זאב: זאת אומרת – 20 אלף שקלים.
יהודית נאות: לא ייתכן שנתחיל לדון בדברים שאנחנו דנים בהם מהבוקר.
יהודית נאות: לא יכול להיות שנפתח את זה שוב.
משה גפני: הוצעה הצעה על ידי חברת הכנסת מאור, וקיבלנו אותה.
משה גפני: אין מחלוקת לגבי כל הרשימה.
משה גפני: יש מחלוקת לגבי דבר אחד, שאנחנו מקבלים את הצעת הפשרה שלה לגביו: כל תעריף שהוא מעל 11 אלף שקל, יורד ל – 11 אלף שקל.
יהודית נאות: עם הסתייגות שלי –הרצליה, רעננה, חיפה, ירושלים – לא יעלה על 10 אלף שקל.
משה גפני: אני מאפשר לכל מי שרוצה להגיש הסתייגות – להגיש.
משה גפני: תדברו על זה במליאה.
משה גפני: אנחנו את הדיונים סיימנו.
יצחק סבן: אני מוכן להוריד את ההסתייגות, אם מורידים את ההסתייגויות.
יהודית נאות: אני רוצה לדעת מה ההצעה שעולה למליאה.
משה גפני: למליאה עולה ההצעה הזו, שאושרה: כל התעריפים המנויים כאן, ואיפה שכתוב מספר שהוא מעל ל- 11 אלף שקל, יורד ל- 11 אלף.
משה גפני: זו ההצעה שעולה למליאה.
נסים זאב: יש דבר מאד חשוב שאתם צריכים לדעת.
נסים זאב: מעבר למחירון, כפי שאנחנו רואים אותו פה, יש מצב שנקרא "חלקות סגורות".
מירי פרנקל שור: זה חל רק על בתי עלמין פעילים.
אמנון דה הרטוך: בתעריפים ישנה הערה: "הוראות חוק זה לא יפגעו בהתחייבות שקיבלו על עצמם גופי קבורה.
אמנון דה הרטוך: ."
מירי פרנקל שור: רק רגע, בואו נגמור את התעריפים.
מירי פרנקל שור: מה עולה למליאה?
יהודית נאות: רק הצעה אחת: 11 אלף שקלים, וכל השאר – כמו שכתבת.
משה גפני: אם מישהו מבקש הסתייגות – כל אחד רשאי להציע כפי שהוא רוצה לגבי תעריפים.
יהודית נאות: כל שאר ההצעות עולות בגדר הסתייגויות.
יהודית נאות: הוועדה החליטה רק על זה.
הלל קולין: יש לי הערה טכנית.
הלל קולין: כיוון שבתוספת מנויות חברות הקדישא וחברה קדישא היא גוף משפטי שיש לו שם חוקי, רשמי, ומה שכתוב פה זה לא השם החוקי והרשמי, צריך אחד מהשניים: או לכתוב חברת קדישא ביער פלונית או לכתוב את השם המשפטי.
משה גפני: ההערה התקבלה.
ענת מאור: להערתכם הקודמת – אם תידרש חקיקה בהמשך – נעשה אותה.
מירי פרנקל שור: אני ממשיכה: "החברות קדישא במועצות האזוריות ..." "קבורה באמצעות מועצות דתיות שאינן חברות קדישא – 3,800..."
יצחק סבן: מה זה "קבורה במועצה דתית שאינה חברה קדישא"?
יצחק סבן: מה זה?
אמנון דה הרטוך: הרי לא נמנו כל היישובים בארץ.
אמנון דה הרטוך: זאת אומרת שיש הרבה מאד מועצות דתיות שלא נמנו כאן.
אמנון דה הרטוך: אז יש מעין סעיף סל שאומר שבכל מקרה שבו היישוב לא נזכר, והקבורה בו נעשית באמצעות מועצה דתית שאינה חברה קדישא – הסכום יהיה 3,800.
זליג ברוורמן: זה לא ברור פה.
זליג ברוורמן: זו טעות בהדפסה.
משה גפני: מה הכוונה?
מירי פרנקל שור: אני הבנתי שכשיש קבורה באמצעות מועצה דתית ולא באמצעות חברה קדישא, אם יש יישוב שלא נמנה בתוספת, והקבורה נעשית שם על ידי המועצה הדתית שאינה חברה קדישא, התעריף של רכישת חלקת קבר בחיים יהיה 3,800 ₪.
יצחק סבן: זה צריך להיות מובן.
משה גפני: אז תנסחי את זה באופן כזה שזה יהיה ברור חד משמעית.
מירי פרנקל שור: "(3) הוראות חוק זה לא יפגעו בהתחייבות שקיבלו על עצמם גופי קבורה כלפי המדינה לקבורה בסכומים הנמוכים מהסכומים המפורטים בתוספת".
אמנון דה הרטוך: כאן אני מבקש להעיר את ההערה הבאה: ישנן חברות קדישא או מועצות דתיות רבות שקיבלו ממינהל מקרקעי ישראל אדמה בחינם, ובתנאי שנחלת קבר בחיים תינתן לבן הזוג בחינם.
מירי פרנקל שור: יש החלטה כזו שמעוגנת בהחלטת מינהל מקרקעי ישראל?
שמעון נבון: החלטה 285 מדברת על הקרקע, כאשר הקרקע ניתנת בערך סמלי של אפס שקלים, אז אמת, אסור לחברה קדישא לגבות על הקרקע.
שמעון נבון: חברה שלא המציאה אישור שהיא רכשה קרקע, המחיר הזה נגזר מזה שערך הקרקע ניתן באפס שקלים.
שמעון נבון: רק הוצאות פיתוח הם גובים.
אמנון דה הרטוך: המשמעות של הדבר היא שאם, למשל, יש חברה קדישא מסוימת, שרכשה חלק מאדמותיה לפי הכללים האלה, וחלק – באופן אחר, אנחנו לא עושים כאן איזושהי דיפרנציאציה ברורה.
אמנון דה הרטוך: אם יש למשל, לחברה קדישא דונם קרקע, חצי דונם היא רכשה מהמינהל בהתאם לחוזה הזה, שמחייב אותה, במכלול, למכור את הנחלה במחיר מסוים שהוא מופחת, כי מחיר הקרקע הוא אפס.
אמנון דה הרטוך: לעומת זאת, חצי הדונם החופשי נרכש בשוק החופשי ולגבי זה חלים התעריפים.
אמנון דה הרטוך: מה שאני מציע הוא לנסח את הסעיף הזה באופן שיהיה ברור לציבור איפה חברות הקדישא קיבלו על עצמן התחייבות למכור במחיר מסוים את נחלת הקבר, שהוא מחיר מופחת מהתעריפים האלה.
אמנון דה הרטוך: מי בכלל יודע?
אמנון דה הרטוך: אפילו המינהל עוד לא הצליח לסמן בשנתיים האחרונות איפה החוזים האלה.
אמנון דה הרטוך: אז אולי כדאי שמישהו ידאג לאינטרסים של הציבור, שהחוזה מחייב אותם?
יצחק סבן: אני מבקש למחוק את הסעיף הזה.
יצחק סבן: הוא מיותר.
יצחק סבן: אני לא יודע מאיפה הביאו אותו.
משה גפני: אמנון , אתה מציע למחוק את הסעיף הזה?
אמנון דה הרטוך: זו לא היתה ההצעה שלי.
משה גפני: אני מציע למחוק את הסעיף הזה.
מירי פרנקל שור: אולי, במקרה כזה, שהתעריף צריך להיות נמוך יותר – שהשר יפרסם, באישור ועדת הפנים ואיכות הסביבה של הכנסת תעריפים נמוכים יותר.
אמנון דה הרטוך: בסדר, אבל שיהיה ברור.
מירי פרנקל שור: נשארה השאלה של חברת הכנסת יהודית נאות.
מירי פרנקל שור: היא רוצה לעגן כאן שמדובר רק בבית העלמין הישן.
משה גפני: השר רשאי לבוא לכאן, אחרי שיהיה את השלד הזה, ולהגיד שבבית הקברות הישן בחיפה התעריף הוא אחר, הוא יסביר למה, ואנחנו נאשר.
יצחק סבן: למה זה צריך להיות בחיפה?
יצחק סבן: כל בית קברות חדש שמוקם.
מירי פרנקל שור: אני מבקשת להוסיף סעיף שאם הוקם בית עלמין לאחר תחילתו של חוק זה, יקבע השר באישור ועדת הפנים ואיכות הסביבה של הכנסת תעריפים לקבורה - -
משה גפני: לזה אתה מסכים?
אמנון דה הרטוך: כן, אדוני היושב ראש.
משה גפני: לגבי סעיף 14א7 אני מבקש מהיועצת המשפטית של הוועדה יחד עם היועץ המשפטי של משרד הדתות - -
הלל קולין: שמירת המצב הקיים.
הלל קולין: שלא ייגעו בסטטוס קוו.
משה גפני: רבותיי, הצעת חוק שירותי הדת היהודים (תיקון מס' 10), התשס"א- 2001, לפי השינויים שאושרו והתקבלו על ידי חברי הוועדה אושר בוועדת הפנים ואיכות הסביבה של הכנסת לקריאה שניה ושלישית, להבאה למליאת הכנסת, פה אחד, תודה רבה.
משה גפני: בישיבת הוועדה שבה אישרנו את הצעת חוק שירותי הדת היהודיים (תיקון מס' 10), התשס"א-2001, ביקשתי --
יהודית נאות: אני מצטערת, יש כאן טעויות.
מרים פרנקל-שור: זה עוד לא הנוסח המלא.
משה גפני: -- ביקשתי מהיועצת המשפטית של הוועדה לנסח את ההצעה.
משה גפני: היות וכוונת כל חברי הוועדה היתה שליבת החוק היא נושא התעריפים וכל מה שנלווה לזה, אני שמח שלאחר דיון ממצה הגענו לפשרה ולהסכמה וההצבעה לגבי העניין הזה בוועדה היתה פה אחד - אני לא מדבר על ההסתייגויות.
משה גפני: כולנו ביקשנו, ואני בוודאי, שהחוק הזה לא יבוא לגרוע, או להוסיף, או להכניס בדלת האחורית משהו שייפגע במצב הקיים של שירותי הקבורה, כפי שהם קיימים במדינת ישראל מקדמת דנא.
משה גפני: אם מישהו רוצה לשנות לכאן או לכאן, שיגיש הצעת חוק אחרת.
משה גפני: שלא יעלה על זה טרמפ.
משה גפני: ביקשתי מהיועצת המשפטית שהיא תנסח את החוק באופן כזה שאכן לא ישנה את העניין.
משה גפני: התברר שיש בעיה עם הצעת החוק.
משה גפני: האירו את עיני, בעיקר הפורום של חברות קדישא - יכול להיות שכוונתם היתה לעוד דברים אבל בהם הגענו לסיכום - שיש פה הפרה של הסטטוס קוו, אולי אפילו באופן בוטה.
משה גפני: לפי החוק המקורי היה כתוב "תושב ישראל שרשאי לרכוש חלקת קבר בחיים".
משה גפני: אני רוצה שהוועדה תדע שזו פעם ראשונה שמדינת ישראל עושה חוק כזה לכן מה שייקבע כאן בחוק הוא דבר חדש, שלא היה קודם.
משה גפני: אם בחוק כתוב "תושב ישראל", על כל המשתמע מכך, יכול לבוא מחר מוסלמי ולהגיד שהוא תושב ישראל שרוצה לרכוש קבר.
יהודית נאות: אני לא מבינה את ההתפלפלות הזאת, כאשר החוק הזה כולו עוסק בשירותי הדת היהודיים.
יהודית נאות: חוק שירותי הדת היהודיים לא חל על נוצרים ועל מוסלמים.
מרינה סולודקין: איפה חבר הכנסת אופיר פינס-פז?
מרינה סולודקין: איפה מציע הצעת החוק?
מקסים לוי: אני מבקש להעלות הצעה לסדר.
מקסים לוי: הצעת החוק הזאת הועלתה בעקבות כך שהגיעו ידיעות שמוכרים קברים ב-50,000 דולר וב-20,000 דולר ושזה מתחיל להיות ביזנס.
מקסים לוי: ואז הציעו הצעת חוק עם נוסח כל-כך מורכב, כל-כך מסובך, כל-כך לא טוב.
מקסים לוי: אם בסופו של דבר החרדים יהיו במליאה, הם לא יצביעו בעד החוק הזה משום שהוא גם מהווה עילה לבג"ץ.
מקסים לוי: צריך לנסות לשכנע את המציע.
מקסים לוי: אם הכוונה היא, אחרי הקמת ועדה, לקבוע את מחירי הקברים, אני מציע להוציא מהצעת החוק הזאת את כל המלל ולהכניס בסך הכל סעיף מסויים שיגיד שהחוק הזה מתייחס אך ורק לנושא מחירי הקברים.
יהודית נאות: כך היתה בהצעת החוק המקורית, כך התחיל העניין.
יהודית נאות: הם עשו מזה כזה חוכא ואטלולא.
יהודית נאות: הצעת החוק בקריאה הראשונה עסקה במחירים.
יהודית נאות: לא היתה כוונה להכניס גויים לבית קברות יהודי.
יהודית נאות: אי אפשר להאשים את המציע.
יהודית נאות: כוונתו היתה לחוקק חוק שייקבע מחירי מקסימום ומחירי מינימום.
יצחק סבן: זה לא היה בהצעת החוק המקורית אבל בסוף יצרנו את זה, לצערנו, לא בכוונה.
מרינה סולודקין: כתוב: "חוק שירותי הדת היהודיים".
יהודית נאות: בדיוק, אז איך זה יכול לחול על גויים?
יהודית נאות: עד היום אני רוצה לשנות את "מיהו יהודי" אבל בינתיים אתה קובע מי הוא יהודי.
מרינה סולודקין: חבר הכנסת משה גפני, אנא הגד לנו איפה חבר הכנסת פינס-פז ולמה אנחנו יושבים כאן.
מקסים לוי: בהצעת החוק בסעיף 14א(א) נכתב: "סעיף זה בא לקבוע תעריפים לרכישת חלקת קבר בחיים בבית עלמין יהודי המתנהל על ידי מועצה דתית שהוקמה לפי חוק זה או על ידי חברת קדישא במסגרת מתן שירותי דת יהודים".
מקסים לוי: לדעתי ניתן למחוק את כל יתר הסעיפים ולהשאיר רק את הסעיף הזה, ביחד עם המחירים של החלקות.
יהודית נאות: זה לא מספיק.
יהודית נאות: צריך לקבוע גם עונש למי שמבקש סכומים גבוהים יותר.
מקסים לוי: תעזבי את העונש.
מקסים לוי: יש חוק והוא עובר על החוק.
מקסים לוי: זה העונש.
יהודית נאות: לא, אתה צריך לקבוע מה העונש שלו.
מקסים לוי: אבל הוא עובר על חוק.
מקסים לוי: את רוצה עונש?
מקסים לוי: אז נכניס לפה סעיף עונשין .
יהודית נאות: ככתוב בסעיף 14א4: "לא ימכור אדם חלקת קבר בסכום העולה על התעריפים המפורטים בתוספת; העובר על הוראת סעיף זה, דינו - ....".
מקסים לוי: שני הדברים האלה לדעתי מספיקים.
יהודית נאות: גברת פרנקל-שור, למה לא הכנסת את הקנס?
יהודית נאות: מה אמר המציע?
יהודית נאות: אני רוצה לדעת מה עמדתו של חבר הכנסת אופיר פינס-פז.
משה גפני: הריני מודיע בזה שמה שתחליט הוועדה עכשיו מותנה בהסכמתו של המציע.
משה גפני: אם הוא לא יסכים למה שנחליט כאן, אני לא אביא את זה.
מרינה סולודקין: אני מאוד מתנצלת אבל אני לא מבינה למה המציע לא נוכח כאן.
מרינה סולודקין: בלי המציע, לא נוכל לדון.
משה גפני: רציתי לקיים את הישיבה מחר בבוקר אך היועצת המשפטית של הוועדה לא תוכל לבוא.
משה גפני: רציתי לעשות את זה קצת יותר מאוחר אך היה קושי בתיאומים.
משה גפני: נותרו לי שתי אפשרויות: או לעשות את הישיבה עכשיו ולהתנות את זה בהסכמת המציע, או לעשות את הישיבה אחרי הפגרה.
יגאל ביבי: מה בוער?
יגאל ביבי: שזה יידון אחרי הפגרה.
יגאל ביבי: החוק הזה סתם מיותר.
יהודית נאות: עבדו על זה כל-כך הרבה.
יהודית נאות: למה אתה אומר שזה מיותר?
יהודית נאות: כי זה לא הצעה שלך?
יגאל ביבי: יש תקנות ואולי יש צורך לתקן אותן.
יהודית נאות: אין תקנות.
יגאל ביבי: אז שהשר יקבע תקנות.
יגאל ביבי: אף פעם לא קובעים תעריף בחוק.
יהודית נאות: אבל זה הנקודה, שהשרים רוצים שאנחנו נחוקק.
יהודית נאות: היית סגן שר הדתות ואתה צריך לדעת.
מרינה סולודקין: אדוני היושב-ראש, אני מתנצלת, אני חושבת שלא נכון לעשות את זה.
משה גפני: אבל אין לי ברירה אחרת.
משה גפני: חברת הכנסת מרינה סולודקין, אם חבר הכנסת אופיר פינס-פז לא יסכים, אז זה לא יגיע לדיון במליאה לפני הפגרה.
נסים זאב: קשה לה להשלים עם המצב הזה.
מרים פרנקל-שור: אציג את השינויים.
יגאל ביבי: אני רוצה להגיש הסתייגויות.
משה גפני: אמרתי הבוקר שאאפשר לכולם להגיש כמה הסתייגויות שהם רוצים.
נסים זאב: יש לי פה כמה הסתייגויות.
יצחק סבן: אני אטען שזה הפרה של הסטטוס קוו.
יהודית נאות: זה הפרה של הסטטוס קוו?
יהודית נאות: איזה סטטוס קוו?
יהודית נאות: שכל אחד מפקיע מחירים?
מקסים לוי: חבר הכנסת סבן, שר הדתות שלך אישר את זה.
יצחק סבן: הוא לא אישר את זה.
נסים זאב: הוא נאלץ להסכים להצעה הזאת.
יצחק סבן: ברגע שכתבנו "הורים וילדים", אז אנחנו מכניסים פה דבר שלא התכוונו אליו.
נסים זאב: אדוני היושב-ראש, אתה דוחה את הישיבה?
יגאל ביבי: החוק הזה יביא להרס כל בתי העלמין.
יגאל ביבי: היום אמור לעלות חוק הבזק, שדנים עליו 6 חודשים וכל המדינה תלויה בו.
יגאל ביבי: אם יאפשרו שם ערוצי פורנוגרפיה אז אני אעביר את זה רק עוד חודשיים.
יגאל ביבי: ופה יש דבר מסובך - אז מה בוער?
נסים זאב: אדרבא, אנשים פחות ירצו למות אם לא יהיה החוק הזה.
משה גפני: אמרתי הבוקר ואני חוזר ואומר עכשיו, הישיבה הנוכחית היא רק לגבי העניין הזה.
משה גפני: אני מאפשר להגיש הסתייגויות ולא רק זה, אם אתה טוען שזה הפרה של סטטוס קוו, שר הדתות צריך לומר את זה להנהלת הקואליציה והקואליציה תצביע נגד החוק.
משה גפני: אני חושב שהחוק הוא טוב, אם הוא יתוקן.
יגאל ביבי: מה זה "חוק טוב"?
יגאל ביבי: אם יש אמא יהודיה, שמותר לה להיקבר, והילד שלה הוא גוי, האם הוא יקבר על-ידה?
משה גפני: לכן אנחנו יושבים כאן עכשיו.
נסים זאב: למה אי אפשר להביא את השינוי הזה בהסתייגות?
משה גפני: כיושב-ראש וועדה אני לא מסכים.
משה גפני: הוועדה החליטה על זה.
משה גפני: לא אביא למליאה חוק שמשנה את הסטטוס קוו בנושא ההלכתי.
משה גפני: כולם הסכימו לעניין.
יצחק סבן: האם אתה מסכים איתנו שיש פה שינוי בסטטוס קוו?
משה גפני: לכן אנחנו מקיימים פה ישיבה.
נסים זאב: גם אם חבר הכנסת אופיר פינס-פז לא ירצה ולא יקבל את ההצעה, זה בעיה שלו.
משה גפני: אז לא יהיה חוק.
נסים זאב: אבל אנחנו מקבלים החלטה.
נסים זאב: לא יכול להיות שהוועדה תהיה תלויה בחבר הכנסת אופיר פינס-פז.
משה גפני: חבר הכנסת נסים זאב, אני מסכים איתך, אמרתי את זה.
מרים פרנקל-שור: אני אציג את השינויים.
מרים פרנקל-שור: התיקון הראשון הוא הוספת סעיף קטן (א).
מרים פרנקל-שור: אני רוצה להביא את הנוסח: "סעיף זה בא לקבוע תעריפים לרכישת חלקת קבר בחיים בבית עלמין יהודי המתנהל על ידי מועצה דתית שהוקמה לפי חוק זה או על ידי חברה קדישא במסגרת מתן שירותי דת יהודיים.
מרים פרנקל-שור: " התיקון השני יהיה בסעיפים קטנים (ב), (ג) ו-(ד).
מרים פרנקל-שור: במקום "תושב ישראל" יבוא "תושב יהודי".
יהודית נאות: זה לא חל על בית עלמין של "מנוחה נכונה".
יהודית נאות: אתה רוצה רק יהודים כשרים.
משה גפני: "מנוחה נכונה" זה גם יהודים.
משה גפני: האם הם יקחו תעריפים כרצונם?
יהודית נאות: הם לא בעסק.
מרים פרנקל-שור: גם היום מדובר על התעריפים לגבי בתי עלמין שמתנהלים על-ידי חברה קדישא או על-ידי מועצה דתית.
יהודית נאות: החוק הזה לא חל על "מנוחה נכונה".
יגאל ביבי: הם מקבלים מענק מן המדינה, 2.5 מיליון שקל, יותר מכל בתי העלמין בארץ, והם יקחו תעריפים עם תזמורת ומוסיקה ומה שהם רוצים.
מרים פרנקל-שור: בסעיפים קטנים (ב), (ג) ו-(ד) ובכל מקום אחר בהצעת החוק שם זה מופיע, במקום המלים "תושב ישראל" יבוא "תושב יהודי".
מרים פרנקל-שור: ההגדרה של "תושב יהודי" בסעיף 4 תהיה: "תושב ישראל הנמנה על העדה היהודית והזכאי לקבלת שירותי דת יהודיים, לרבות שירותי קבורה לפי הדין הדתי היהודי".
מרים פרנקל-שור: זה מתבסס על דבר המלך במועצה לארץ ישראל.
מרים פרנקל-שור: אנחנו מוסיפים הגדרה נוספת: " "בית עלמין" - בית עלמין יהודי".
משה גפני: אני מבקש להצביע על התיקונים האלה.
משה גפני: אני אומר שזה מותנה בהסכמתו של חבר הכנסת אופיר פינס-פז.
נסים זאב: אין הצבעה מותנית.
יצחק סבן: אתה נותן לנו הבטחה שאם הוא לא מסכים, לא מביאים את זה להצבעה במליאה.
משה גפני: הרב סבן, שלא תהיה לך טעות.
משה גפני: לצערי הרב אני איש גלוי לחלוטין, אני משלם על זה גם מחירים, וזה בסדר.
יהודית נאות: אולי מספיק, אני אביא לך ממחטה מחר.
משה גפני: אל תביאי לי ממחטה.
משה גפני: תאמיני לי, אני שמח על כך, זה בסדר גמור.
משה גפני: אני על העניין הזה הולך עד הסוף לפי כוחי.
משה גפני: אם ייפגע פה איזה נושא של הסטטוס קוו ההלכתי, בשום פנים ואופן לא יהיה חוק.
משה גפני: אני כיושב-ראש הוועדה לא אביא את זה.
משה גפני: יש גבול כמה אני מוכן למסור את נפשי בשביל החוק.
יהודית נאות: כלומר, השארנו לקיבוצים אפשרות לקחת איזה סכום שהם רוצים.
נסים זאב: אני מגיש על זה הסתייגות ומבקש שתיכלל גם "מנוחה נכונה".
יהודית נאות: "מנוחה נכונה" לא קוברת בקיבוץ נען.
יהודית נאות: קיבוץ נען לוקח המון כסף עבור קבורה.
יצחק סבן: שייקחו.
יהודית נאות: למה שייקחו?
יהודית נאות: תופסים אנשים במצוקתם.
נסים זאב: אני לא רוצה אותם איתנו.
נסים זאב: אני רוצה שייקברו שם.
משה גפני: מי בעד התיקונים שהוגשו על-ידי היועצת המשפטית?
משה גפני: הצבעה על אישור התיקונים, כפי שפורטו על-ידי היועצת המשפטית, להצעת חוק שירותי הדת היהודיים (תיקון מס' 10), התשס"א-2001 בעד - 3 נגד - 1 אין נמנעים התיקונים נתקבלו.
יגאל ביבי: יש לנו עוד הסתייגויות.
יגאל ביבי: מתי ניתן להגיש אותן?
משה גפני: אני מבקש שתגישו אותן לעו"ד פרנקל-שור כעת.
חברי הוועדה: ח"כ מקסים לוי ח"כ אליעזר כהן ח"כ יגאל ביבי ח"כ ניסים זאב ח"כ איוב קרא